Source: http://mmi.elte.hu/szabadbolcseszet/mmi.elte.hu/szabadbolcseszet/indexfbd6-2.html?option=com_tanelem&amp;id_tanelem=553&amp;tip=0
Timestamp: 2019-05-24 07:03:04+00:00

Document:
A Telefonhírmondó indulása. A Telefonhírmondót Puskás Tivadar tervezte, szervezte. Már 1881-ben Párizsban is kísérletezett a „dalmûtelefonnal", de ez csak egyszeri közvetítés volt.
A Telefonhírmondó adása 1893. február 15-én indult el. A szerkesztõség az Astoriától nem messze, a Magyar utca 6. szám alatt volt, négy szerkesztõvel és mintegy száz munkatárssal. „Mint a méhkasra, rajzanak be és ki a tudósítók és dolgozzák fel a munkatársak a beérkezett táviratokat, híreket és külföldi újságokat. Egy külön terem arra szolgál, hogy telefon útján érintkezzék a szerkesztõség a külvilággal. Kilenc telefon áll a tudósítók és a gyorsírók rendelkezésére. Külön összeköttetésben van a szerkesztõség a képviselõházzal és külön telefonvonal közvetíti a börzetudósításokat. Az így beérkezett híreket feldolgozva és szépen leírva megkapják a felolvasók, akik felváltva olvassák fel az e célra szánt készülékek elõtt egy e célra berendezett szobában a kiadásokat" - írta az Ország-Világ az indulás évében. Az alapító Puskás Tivadar az indulás után két hónappal meghalt. A telefonhírmondót Popper István fejlesztette tovább; õ alakította ki a sávos mûsorszerkezetet, az esti fõmûsoridõ színházi közvetítéseit is. A világszenzációnak számító intézményt az USA-ban is utánozták, de az ottani verzók rövid idõ alatt megbuktak.
A telefonhírmondó híreit elõre le kellett írni, aláíratni, s naponta háromszor leadni a megfelelõ minisztériumnak. Elõfizetõi száma nem haladta meg a 10 ezret, s a telefontól független vezetékei az I. világháború után elavultak, 1923-ban egy hóviharban vezetékei nagy része is tönkrement.
1922-ben az addig független magáncéget az MTI felvásárolta, innentõl állami tulajdonú a Telefonhírmondó, elõkészítve a rádiós monopolhelyzetbe jutást is.
1925-ben a rádióra kiírt koncessziós pályázatot a Telefonhírmondó Rt. nyerte el, így ezután mûsorai beolvadtak a rádióéba. A Telefonhírmondó megmaradt vezetékein még a II. világháborúig kevés saját mûsor mellett közvetítette a rádió mûsorát, míg a háborúban végleg tönkrement hálózata.
A rádió indulása
Az újonnan létrejött Magyar Telefonhírmondó és Rádió Rt az MTI érdekeltségi körébe tartozott, melynek része volt a rádió hivatalos hetilapja, a Rádióélet is.
A rádió elsõ elnöke Kozma Miklós - egyben MTI elnök - volt. Mûködése alatt igyekezett a rádiót függetlennek tartani a politikai propagandától. Tanító, nevelõ és szórakoztató funciót kívánt a rádiónak, akárcsak a BBC elsõ igazgatója, Lord Reith, de mindenmellett a független nemzeti ideológiát is szolgálta. Ezen az alapon igényes komolyzenét és jazzt is sugárzott a politikailag is elvárt cigányzene és nóta mellett.
Jellemzõ kordokumentumok a rádió hivatalos megnyitásakor, 1925. december 1-én elmondott beszédek:
"Ezzel bevonult a magyar mûvelõdés rendszerébe egy új, jelentõs tényezõ, amely nagy feladatokra hivatott, egyrészt népünk oktatása és kulturális emelkedése terén, másrészt a magyar mûveltségnek, kivált a magyar zenének és általában a magyar névnek a külföldön való megismertetése terén.
Midõn, mint a m. kir. Postának vezérigazgatója, ezennel szívbõl s hazafias örömmel üdvözlöm a magyar rádió-vevõkészülékek közönségét, mint mindazokat, akik hallgatják a mi szolgáltatásainkat, egyúttal a Mindenható áldását kérem a magyar broadcasting intézményére és annak jövõ fejlõdésére." (Demény Károly államtitkár, a Magyar Királyi Posta vezérigazgatója).
"Fogadalmat teszek arra, hogy minden üzleti szempontot háttérbe szorítva, tisztán csak a magyar kultúra szempontjait szem elõtt tartva fogjuk ezt a fegyvert kezelni..." (Kozma Miklós miniszteri tanácsos megnyitóbeszédébõl)
A budapesti rádióláz
A kezdeti rádióláz után harmincas évekre azonban a rádiót fogyasztók száma egyre inkább lemaradt az európai átlagtól. A rádiót elsõsorban fõvárosi értelmiségi, tisztviselõ és kereskedõ réteg hallgatta - nem utolsósorban azért, mert sokáig itt volt csak fogható az adás. Mégis a legnépszerûbb zenei mûsor a cigányzene volt. 1932-ben indult a „Budapest II", azaz a második rádióprogram. A falu számára a rádió a II. világháború híréhségével (és az új adók beállításával) vált elérhetõvé. A háború alatt a magyar rádió a politikai propagandát szolgálta: élõben közvetítette pl. Hitler egyes beszédeit. A Sztójay-kormány 1944-ben betiltotta minden külföldi rádióállomás hallgatását. 1944. novemberében a menekülõ németek minden rádióadót felrobbantottak.
A rádióháború
A második világháború a rádió médiumának teljes fronton történõ kihasználását hozta: a szemben állók az éter hullámain küldték egymásnak mûsoraikat, propagandával, uszítással vagy félrevezetéssel, ál-adások üzemeltetésével (pl. Aspidistra hadmûvelet). A magyar hallgatók a brit (BBC), szovjet (Moszkva) vagy amerikai (VOA) a háború alatt elinduló állami propagandarádióinak magyar nyelvû adásai mellett a környezõ országok titkos-illegális adásait is hallgathatták. A magyar oldalról a Pesti Hirlap szerkesztõsége mûködtetett Magyar Szabadság Rádió néven titkos adót, melyrõl hazai halgatói sem tudhatták, hogy azt itthoni földrõl sugározzák. A magyarországi hírszerzés része volt az 1938-ban megindult, bizalmas "Rádiófigyelõ", melyben a magyar és más nyelven külföldrõl sugárzott adások tartalmát - köztük a Magyar Szabadság Rádió adását - foglalták össze napi bizalmas jelentésekben.(A rádiófigyelés a rendszerváltozásig mûködött).Különösen elhíresült az utolsó napig kitartó Germany Calling, a német birodalmi rádió angol nyelvû propagandaadása.
Rádió a háború után
A háború után 1945. május elsején indult újra az adás, egyelõre egy budapesti adón és a pesti utcákra kihelyezett hangszórókon keresztül.
1949-ben indul a második program és a két adó Kossuth és Petõfi nevét veszi fel. (Kossuth Rádió már létezett 1941 óta: a KMP Külföldi Bizottsága által, a szovjet kormány támogatásával szervezett titkos, klandesztin adó volt). 1952-53-ban indul a Magyar Rádió 5 vidéki körzeti stúdiója önálló mûsoraival. Az 1956-os forradalom alatt a rádió bejelenti, hogy "hazudott minden órában" és felveszi a Szabad Kossuth Rádió nevet (ekkori adásai a Szabad Európa Rádió archívumában maradtak fenn). Sorra alakulnak a vidéki szabad rádiók, melyeket a szovjet csapatok hallgattatnak el.
1959-ben indul a máig folytatódó Szabó család, a rádió elsõ szappanoperája. 1973-ban indul el hivatalosan az URH-n kulturális/komolyzenei mûsorokat közvetítõ 3. mûsor, mely 1986-ban a Bartók rádió nevet veszi föl.
A 80-as évek Magyar Rádiója.
A 80-as években (rádióelnök: Hárs István) a Kossuth rádió jellemzõ mûsorai voltak a máig leghallgatottabb reggeli magazinmûsor (ekkor még zenei betétekkel) és a déli hírmagazin; az 1959-tõl 2500 epizódon át 2007-ig futó családi szappanopera, a Szabó család (Voloncs 2009); a minden este közvetített mesefelolvasás; a rádiótorna; az iskolarádió általános iskoláknak szánt oktatási mûsorai; a jelentõsebb politikai események közvetítései, szinte minden este valamilyen rádiójáték és a rendszeresen jelentkezõ, de szilveszter estéjén fõszerepet kapó rádiókabaré, melyen a rendszerrel kapcsolatban is többet volt szabad kimondani, mint máskor, s ezért a feszültségek egyfajta társadalmi szelepeként funkcionált.
A Petõfin mentek az ifjúsági adások; a hetente egyszer sugárzott 3 órás kívánságmûsor, és ugyanezen az adón vált ikonikussá a délben kezdõdõ egyórás magyarnóta mûsor, mely a korábbi cigányzenei hagyományokat folytatta. A Petõfi problémája volt már ekkor is, hogy ugyanazon az adók kaptak helyet a fiataloknak szánt mûsorok és az egyre inkább csak idõsebbek által hallgatott – de körükben rendkívül népszerû – nótamûsorok; és itt ment a hétvégi élõ körkapcsolásos közvetítés az NBI labdarúgó-mérkõzésekrõl.
A rövidhullám. A rádió Szülõföldünk megnevezésû, 1955 óta sugárzott rövidhullámú adásában kiemelt figyelmet fordított a külföldre emigrált magyarok és általában a külföld „tájékoztatására”, azaz a hazai viszonyok minél jobb színben való feltüntetésére, mûsoraival egyfajta honvágyat és nosztalgiát is kiváltva bennük.
Mindeközben sokan hallgatták a VOA (Amerika Hangja) és a londoni BBC naponta többször sugárzott magyar nyelvû mûsorait, de legfõképpen a Szabad Európa Rádió (Radio Free Europe) 1950-tõl New York-ból, majd 1951-tõl Münchenbõl sugárzott egész napos rövidhullámú magyar adását, mely nem csak politikai mûsorokra korlátozódott, de népszerûek voltak kulturális, irodalmi, sõt – a rövidhullám ellenére - zenei mûsorai is. A SZER szándékai szerint a Magyar Rádió "szabad" alternatívájaként, teljes értékû közszolgálati rádióként mûködött. A rendszerváltozás szeleit mutatta, hogy 1988-ban a Magyar Rádió Bagoly címû éjszakai értelmiségi mûsorában közös mûsort sugárzott az addig tiltott gyümölcsöt jelentõ Amerika Hangjával. A Szabad Európa magyar adása 1993-ban szûnt meg, „okafogyottá” válva. Az „ellenkezõ irányba” (az emigrációnak) sugárzott Szülõföldünket 2005-ben szüntette meg a Magyar Rádió, részben azért, mert az interneten vagy mûholdon már a hazai adások is követhetõek voltak, és eddigre a korábbi hallgatóság egy része már hazatelepült.
A nyugati stílus megjelenése
A 80-as években tûnt fel elõször a hazai éterben a zenei rádiók nyugaton általánosan ismert stílusa. A magyar hallgatók elõször a Szabad Európából ismerhették meg a Teenager Party (1959-92) c. (mv: Cseke László, Ekecs Géza néven) mûsorban a nyugati rock and roll zenéket, ugyanezt ugyanekkor hazai pályán Komjáthy György Csak fiataloknak! c. mûsora, majd a 80-as évek végén már a diszkó stílusban, a Poptarisznya c. vasárnap délutáni adás töltötte be a Petõfin. Ez volt az elsõ kortárs tánczenét és friss információkat egyesítõ élõ mûsor, melynek stílusát alapvetõen meghatározta a mûsorvezetõi személyisége is. Az egész napos zenei mûsor, azaz háttérrádió jellegû adás a Magyar Rádió 1986-ban indított Danubius Rádió nevû új programján jelent meg, az állami rádió kereskedelmi vállalkozásaként. A Danubius az akkor még az országban üresen álló CCIR frekvenciasávban, de nem a magyar hallgatók számára, hanem a Balaton turisztikai célpontra érkezõ nyugati – osztrák és kelet-német – turistáknak szólt, ismert magyar mûsorvezetõk némileg akcentusos német kiejtésével (Tüske 2000). (Az ötlet maga Ausztriából indult: az osztrák ORF állami monopóliumát megkerülendõ az Antenne Austria kereskedelmi rádió a határ magyar oldaláról sugárzott át 1992-ig Bécsbe, állandó jogviták mellett). A német nyelvû rádió hamar népszerû lett a magyar hallgatók körében is, így 1988-tól részben, majd 1989-tõl egészében magyar nyelvûvé vált az adás. A mûsorokat a Magyar Rádió már ismert mûsorvezetõi vezették, akik adott mûsoridõt kaptak, melyben a zenéket õk maguk válogathatták. A rádiónak tehát nem volt határozott zenei formátuma, olyan pop- és rockzenét játszott, amit mûsorvezetõi kedveltek; óránként pedig híreket adott.
1989-ben pedig megjelent egy második kereskedelmi profilú és hangzásvilágú mûsor, a középhullámon a fõváros körzetében fogható Calypso Rádió, mely az állami Magyar Rádió „regionális budapesti” adójaként szerepelt (Budapesten ugyanis nem volt és máig sincs körzeti stúdió). A Petõfi diszkómûsorának DJ-je, B. Tóth László szorgalmazására létrejött Calypso több újdonságot hozott: a mûsorvezetõk maguk keverték az adást és rendszeressé vált, hogy a mûsorvezetõ rábeszélt a zenére, melyet egy automatikus rendszer kevert le a beszéd idõtartamára: ez a hangzás addig ismeretlen volt. Bevezették, hogy a mûsorvezetõk az alapján kaptak fizetést, hogy mûsoruk milyen népszerû volt a hallgatók körében, ami most elõször adott pénzben mérhetõ ösztönzést a rádiósoknak. A Calpyso már a hallgatók élõ betelefonálásaira is épült, azaz interaktív mûsorai voltak. A zenei kínálat itt is eklektikus volt, de a kötetlen hangvétel roppant népszerûvé tette elsõ éveiben (és így jó bevételi forrása volt a Magyar Rádiónak), de a szakosodott kereskedelmi rádiók megjelenésével teljesen elfelejtve szûnt meg 2002-ben (Tüske 2000).
A rendszerváltozás éve, 1989 nem csak az állami kézben lévõ kereskedelmi rádiókat hozta el, hanem az elsõ magánrádiókat is. Bush amerikai elnök magyarországi látogatásának tiszteletére ideiglenes engedéllyel egy budapesti FM frekvencián új rádió indult (ikonikus neve: Radio Bridge, utalva a magyar-amerikai kapcsolatokra), mely a VOA Europe adását relézte és rövid, budapesti gyártású angol nyelvû mûsort is adott. A rádió ideiglenes engedélye ellenére „ottfelejtõdött” és még hosszú évekig sugározta a VOA angol nyelvû mûsorát, mely a VOA óránkénti hírek mellett olyan mûsorokkal ismertette meg az effélékhez nem szokott fülû magyar hallgatókat, mint Willis Conover jazzmûsora, Casey Kasem popzenei slágerlistája vagy az American Country Countdown. Szintén 1989-ben a Balatonnál indult az engedélyét még 1988-ban megszerzõ Juventus Rádió, rendkívül eklektikus zenei és információs mûsorral.
Az állami monopólium megtörni látszott, helyi vállalkozók próbáltak rádióengedélyt kapni. Mivel a kérdés nem volt törvényileg szabályozva – addig senkinek sem jutott eszébe, hiszen az állami monopólium megkérdõjelezhetetlen volt –, a kormány 1989-ben úgy döntött, hogy a médiatörvény megszületéséig nem ad ki frekvenciát: ezt a döntést nevezték frekvenciamoratóriumnak. Akkor még nem tudták, hogy a médiatörvény csak 1996-ban fog megszületni.
A moratórium miatt nem indulhattak magánrádiók, de a már meglévõ kettõ mûködhetett tovább, sõt, a Juventus még egy budapesti frekvenciát is kapott, máig tisztázatlan körülmények között, melyet kihasználva rendkívül sikeres popzenei rádió lesz (1994-tõl tulajdonosa az USA-beli Metro Media International): 1995-ben megelõzte a Danubiust, 1996-ban hallgatótábora nagyobb, mint a Kossuth Rádióé. A siker nem véletlen: ez az elsõ amerikai mûsorkészítési politikával mûködõ rádió, bevezetik a számítógéppel automatizált adáslebonyolítást, a mûsorvezetõi megszólalások idõkorlátját, és játszási listáját elsõként állítja össze teszthallgatásokkal. Fénykora 1997-ig tartott, amikor az ORTT visszavonta egyik fõ FM adója engedélyét, mert ezt az adót az ekkor kiépülõ Petõfi hálózatába intergálták, s ezzel hallgatói felét elvesztette. Ettõl kezdve a Juventus kis helyi rádiókkal való együttmûködéssel bõvíti vételkörzetét.
Alternatív (szamizdat) rádiók
"Az elsõ alternatív hang az éterben" nem az éterben, hanem kazettán jelentkezett: az 1983-1987 közötti Artpool Rádió Galántai György szerkesztésében alternatívzenei, prózai, kísérleti-hangmûvészi mûsorszámokból álló "adásait" kazettán terjesztették. Ez a mûsorsorozat a mai podcastok elõdjének tekinthetõ.
1991-ben szabadgondolkodású „rebellis” fiatalok megalapították a Tilos Rádiót, mely, mint neve is utal rá, engedély nélkül mûködött (mivel engedélyt nem kaphatott). A rádió a szólásszabadság jegyében sugárzott az akkori éterben szokatlan, fiatalos stílusú politikai, kulturális beszélgetõs és az akkoriban megjelenõ elektronikus zenei mûsorokat, heti három alkalommal. Mûsorvezetõi álnéven mutatkoztak be. A kis teljesítményû, idõnként mobilizált adóval sugárzó rádió a fõvárosban volt fogható, és a hatóságok ha nem is teljes erõbedobással, de idõnként üldözõbe vették a rádiósokat (akik ilyenkor az adót kikapcsolták), ami a rádiósokból egyfajta szabadsághõsöket kreált.
A frekvenciamoratóriumot részben feloldó, 1993-as 110/1993 (VII. 30.)kormányrendelet lehetõvé tette, hogy helyi, „nem kereskedemi” rádiók induljanak, melyet úgy definiált, hogy az adásidõ 10-20%-át töltheti ki reklám. Így végre vidéken is megjelenhettek helyi – gyakorlatilag kereskedelmi - rádiók, melyek funkcióját addig a helyi kábeltévék töltötték be. A Tilos Rádió ekkor önként beszüntette adásait, hogy tiszta lappal indulhasson a legális frekvenciáért, amit 1995-ben kapott meg. Immár rendszeres adást kaptak a többi médiából kimaradó rétegek (feministák, romák, homoszexuálisok, drogosok, zöldek stb.), majd megjelentek a Tilos kalóz korszakában még nem megvalósítható betelefonálós interaktív mûsorok, melyek mindmáig az adó védjegyei (Debreczeni 2007). Ez talán az egyetlen hazai rádió, mely reklámot soha nem sugárzott és hallgatói adományokból finanszírozott közösségi rádióként mûködik.
A Tilos mellett 1991-ben indultak még további kalózrádiók is: a ma már csak online mûködõ Fiksz, és a Civil. E három rádió vezetõsége és gárdája teljesen eltérõ módon közelítette meg a közösségi rádiózást. A Tilos szubkulturális-liberálisan politizáló-elektronikuszenei, a Fiksz alternatív-eklektikus-„bárki megszólalhat”, a Civil pedig komolyabb hangzásvilágú, a civil társadalom fórumaként szolgáló, és pl. az autentikus népzenét népszerûsítõ adóként jelent meg. Ekkoriban indultak azok a kalózrádiók is, amelyeket saját adót építeni tudó fiatalok mûködtettek szórakozásból, slágerzenéket játszva leginkább egymásnak, mûholdas adásokat relézve, és néha hálózatba is kapcsolódva. E rádiózási forma fénykora az 1990-es évek közepén volt Göd településen, ahol 8-10 kalózrádió is mûködött. Bár ez a rádiós szubkultúra azóta is létezik, sohasem érte el a „kívülálló” hallgatóság ingerküszöbét.
A Tilos Rádió 2003 karácsonyán került újra a figyelem középpontjába, amikor egy adásban a részeg mûsorvezetõ a keresztényeket sértõ megjegyzést tett. A konzervatív körök a rádió betiltását követelték, de végül, hosszas társadalmi vita után csak 30 napos adásszünetet kaptak büntetésül. Az eset viszont rámutatott az önkéntesekkel mûködtetett közösségi rádiók egy sebezhetõ pontjára.
Az országos magánrádiós hálózatok
A helyi rádiózás megindulása után három évvel, 1996-ban megszületett a médiatörvény, és így 1997-ben két országos kereskedelmi magánrádió is megkezdhette adását. Azért csak kettõ, mert a frekvenciagazdálkodás szerint ennél több országos frekvenciahálózatot nem tudott létrehozni, aminek több oka volt. Egyrészt fokozatosan ki kellett építenie a Magyar Rádió három országos adásának hálózatát a CCIR sávban, mert az OIRT sávot 2007-re el kellett hagyni vagyis azt ettõl nem is használhatták rádiós mûsorszórásra. Az állomások CCIR sávbeli megjelenése azért is fontos volt, mert ekkor már az újonnan forgalmazott rádiókészülékek nem tudták fogni a keleti URH-t. Másrészt mivel „nem kereskedelmi” jelleggel eddigre már számos helyi rádió elindult, nem tiszta lappal indult a frekvenciagazdálkodás, azaz a nagyobb teljesítménnyel mûködtethetõ frekvenciák egy jó része már használatban volt. Ezt jelzi, hogy a legutolsóként, 2002-tõl 2007-ig kiépített Kossuth-hálózat már több, mint 47 adóból áll össze (74%-os lefedettség mellett), míg a régi OIRT-hálózatot 10 adóval tudták megoldani, 91%-os monó lefedettséggel. Harmadrészt a határ menti városokban a szomszédos országokkal is egyeztetni kellett, ami különösen Szerbiával volt problémás, és ez még kevesebb lehetségesen felhasználható frekvenciát jelentett. A frekvenciagazdálkodással foglalkozó hatóság (HÍF, majd NHH) szakértõi különösen Budapest és a határ menti városok vonatkozásában jelentették ki sokszor - gyakorlatilag a frekvenciaosztások megindulásától kezdve - hogy több FM frekvencia már nem áll rendelkezésre. A 90-es évek közepén a szokásos megoldás az volt, hogy egy-egy frekvenciát megosztottak több rádió között, ami szinte minden esetben a rádiók ellehetetlenüléséhez vezetett. Végül idõvel mégis sikerült új frekvenciákat egyeztetni és így új rádiók is elindulhattak. Jelenleg (2010) egy-egy pályázatra kiírt frekvenciára jellemzõen 5-10 pályázó ad be ajánlatot.
Közben majdnem kiürült, majd átalakult a középhullámú sáv: a Petõfi Rádió mûsorát középhullámon 1998-tól már nem sugározták, és a magánrádiós pályázatokon sem versengtek a középhullámért: a középhullám Magyarországon alapvetõen az idõsek sávja, az új rádiók körében népszerûtlen. Egyedül az elsõsorban idõsek által hallgatott, a katolikus egyház által fenntartott Magyar Katolikus Rádió volt hajlandó elfogadni ezt a sávot, hogy országos rádióként mûködhessen (2004 óta). A Magyar Rádió külön hálózatra kerülõ nemzetiségi adásainak (MR4) és körzeti adásainak (MR6) közvetítésére használja a régi középhullámú frekvenciák egy részét (a helyzet hasonló a 2000-es évek elejéhez: amikor már a kereskedelmi rádiók rég a 100 MHz-es sávban adtak, a nemzetiségi és parlamenti adások az akkor már kihalóban lévõ 70 MHz-es URH sávban szóltak. Az MR4 középhullámú adói 2007-ben, a keleti URH végsõ kikapcsolásakor vették át ezek szerepét); a középhullámú frekvenciák más része kihasználatlan. Egyedül a „nemzeti fõadó” Kossuth sugároz nagy teljesítménnyel mindmáig középhullámon, melynek célja részben az, hogy a határon túli magyarságot is elérje a legfõbb magyarországi rádiós mûsorszolgáltatás.
A két 1997-ben induló országos rádió közül az egyik a Danubius Rádió volt, mely az ország leghallgatottabb kereskedelmi rádiójának számított. A változás annyi volt, hogy eddig a pénzt a közszolgálati-állami Magyar Rádió konyhájára hozta, ezután viszont privatizált magánrádióként mûködött. Mindez a Magyar Rádiónak jelentõs érvágásnak számított, hiszen 1994-ben bevételei harmadát reklámbevételek adták, melynek fõ részét a Danubius szerezte, ahol óránként akár 20 perc reklám is szólhatott (Tüske 2000). A privatizált Danubius tulajdonosai elõbb néhány ismert mûsorvezetõje lett, késõbb nemzetközi tulajdonba került. A másik induló rádió valóban új rádióként jelent meg az éterben. Pályázata körül mindössze annyi gond volt, hogy más néven (Hungária Rádió) és más formátumra (közszolgálati jellegû kulturális mûsorok) adta be pályázatát, mellyel elnyerte az országos frekvenciát, mint amivel végül elindult. A jogosultság megszerzése után módosította programtervét és nevét, melyet az ORTT elfogadott, és így Sláger Rádió néven, kezdetben oldies formátummal (1960-70-es évek slágerei) indult el - a Budapesten akkor legnépszerûbb kereskedelmi rádió, a 92,9 Star Rádió formátumát „kölcsönkérve” és ezzel ellehetetlenítve a csak budapesten fogható Star Rádiót. (Hasonló formátumátvétel késõbb is történt, amikor 2007-ben a “újrapozícionált” közszolgálati Petõfi MR2 néven az akkor a fõvárosi fiatalok körében nagyon népszerû, alternatív zenei kínálatú RádióCafé játszási listáját „vette kölcsön” indulásához). A rádiós piac meghatározó szereplõi ettõl kezdve már nem az „öreges” közszolgálati csatornák, hanem a két nagy országos magánrádió lettek.
A magánrádiókon a leghallgatottabb mûsorsávok egyértelmûen nem a rádiókhoz, hanem mûsorvezetõi (rádiós DJ) személyiségekhez kötõdnek. Bár ismert és kedvelt rádiós személyiségek addig is voltak - a bemondók, „szpíkerek” pedig már a rádió hõskorában ismert sztároknak számítottak – a rádiós személyiségek általában egy mûsorhoz vagy mûsortípushoz kötõdtek és együttesen alkották a rádió arculatát. Az elsõ DJ jellegû sztrárfigura a 60-as évek Szabad Europa Rádióján Cseke László volt, a diszkókorszakban B. Tóth László vált ilyenné, a 90-es években az eklektikus Petõfi Rádióban futó, Csiszár Jenõ fémjelezte Apukám világa a magyar Howard Stern Show igyekezett lenni, de mérséklet sikerrel; végül a Magyar Rádióból induló Bochkor-Boros páros vált az utóbbi évtizedek legkeresettebb rádiós mûsorvezetõivé. A mainstream popzenei Danubiusban lettek sikeresek 1996-ban induló reggeli Cappucino c. mûsorukkal, mely az elsõ professzionális „morning show” volt; 1999-ben átigazoltak az ettõl eltérõ célközönségû, oldies zenei Slágerre, ahol ugyanazt a stílust hasonló sikerrel (de némileg más közönségnek) folytatták Bumeráng címen, a Sláger megszûnte után pedig az ugyanezeken a frekvenciákon indult Neo FM-en készítik el reggeli mûsorukat, mely a reggeli, az értelmiség által negatív értelemben vetten viccelõdõ mûsor ikonikus képviselõje, szinte folyamatos anyagot adva a bulvárlapoknak is.
A kereskedelmi rádiós stílus Magyarországon több-kevésbé e mûsor miatt sokak számára azonos a bulváros hangvétellel, melyet egyébként reggeli mûsoraiban sok másik rádió is igyekezett utánozni.
Beszélgetõs rádiók
A nem popzenei kereskedelmi rádiók megjelenése késõbbi fejlemény. Ezek között mérföldkõ az Info Rádió megjelenése (2000), mely az amerikai hírrádiók 15 perces hírperiódusait próbálja adaptálni. A semleges kereskedelmi rádiók mellett idõvel megjelentek a politikailag elkötelezett kereskedelmi talkrádiók is. Ilyen a baloldali közéleti-politikai beszélgetõs mûsorokat közvetítõ Klubrádió vagy a jobboldali Lánchíd Rádió, mely részben az épp indulása elõtt átalakuló-modernizálódó Magyar Rádiótól távozó, azaz régi és ismert mûsorvezetõk és szerkesztõkre alapozva indult. 2006-ban jelent meg és azóta is folyamatosan vásárolja fel a helyi adókat illetve pályázik új frekvenciákat a katolikus beszélgetéseket és imákat, miséket közvetítõ Mária Rádió 2010-ben 16 adót számláló magyarországi hálózata.
Kisebb hálózatok
A komplett országos frekvenciahálózat hiánya miatt a rádióban utazó magánvállakozások más módokat próbáltak találni minél több hallgató elérésére. Az ORTT kezdetben ugyan nem támogatta hálózatok létrehozását, végül mégis ez lett a kereskedelmi rádiók kiugrási lehetõsége. Mivel kész hálózatra pályázni nem lehetett, csak helyi adókra, a rádiók vagy meglévõ, független „elsõ generációs” helyi rádiókat vásároltak fel, és azokon a vásárlástól már saját mûsoruk szólt, vagy a lejáró engedélyû frekvenciák sikeres megpályázásával jutottak a vidéki frekvenciákhoz. Egyrészt létrejöttek olyan rádióhálózatok, melyek a budapesti stúdió mûsorát vették át, a médiatörvény által kötelezõvé tett napi négy órás helyi mûsorablakkal (Juventus, Klubrádió), másrészt olyan franchise hálózatok, melyek állomásai azonos stílust, nevet és játszási listát képviselnek, de jogilag függetlenek, és mûsoruk egymástól függetlenül, az adott helyi stúdióban készül (Rádió 1). Ezek mellett az országosnak tekinthetõ hálózatok mellett a megyeszékhelyeken sikeres vállalkozások is hasonló módszerekkel igyekeztek regionális, a megye több városára vagy néhány szomszédos megyére kiterjedõ hálózatokat létrehozni (egy tipikus helyi rádió kb. 30 km vételkörzetû) (Radio Jam, Kék Duna, Gong Rádió stb.). A hálózatok létrehozásának fõ indoka a mûsorkészítési költségek csökkentése (adott esetben a helyi információkat közlõ mûsor egy távoli stúdióban készül) és a központi hirdetésszervezés lehetõsége.
Míg a budapesti rádiós piacon a szakosodás a jellemzõ és újabb és újabb zenei formátumok jelennek meg vagy tûnnek el, a vidéki kisvárosok és térségek rádiói „általános” szórakoztatásra törekszenek. Mivel egy-egy kisvárosban, megyeszékhelyen általában 1-3 helyi rádió érhetõ el, egyelõre a „mindenki célközönség” elve szerint alakítják ki mûsorszerkezetüket, azaz a mindenki által fogyasztható popzenék, óránkénti hírek és egyéb helyi információk teszik ki az adásidõt. A híreket ezeknek a rádióknak általában valamelyik hírszolgáltató külsõs cég szállítja (pl. korábban a Rádió Hírszolgálat, a 2010-es években az MTI).
A helyi rádiók általában piacvezetõk vagy közel piacvezetõk a vidéki városokban.
2002-ben az ORTT egy addig teljesen ismeretlen mûsorszolgáltatási forma bevezetésérõl hozott határozatot: a „kisközösségi rádió” a gyakorlatban 1 km vagy kisebb vételkörzetû lehet, intézmények (pl. iskolák) vagy falvak, lakótelepek közösségeinek biztosít frekvenciát, melyen csak nonprofit vagy közmûsorszolgáltató adás közvetíthetõ, melynek tematikája lehet földrajzi alapú („falurádió”, „iskolarádió”) vagy tematikus-szubkulturális (vallási, adott zenei stílusú, ismeretterjesztõ stb.). Ezeket rádiókat többségében önkéntesek mûködtetik és pályázati forrásokból fedezik kiadásaikat. A helyi kereskedelmi rádiók számára azonban a hatóság által sem várt konkurenciát jelentenek azok a kisközösségi rádiók, melyek egy, addig helyi rádió által nem lefedett kisváros „full service” adóiként mûködnek, és reklámbevételekbõl tartják fenn magukat a nonprofit kereteken belül (azaz óránként 3 percnél nem adnak több reklámot és a bevételt visszaforgatják). Ez több szempontból is problémás: egyrészt ezek a rádiók jelentõsen olcsóbban üzemeltethetõek mint a kereskedelmiek (nem kell frekvenciahasználati díjat fizetni, több pályázati lehetõségük van stb.), másrészt a hasonló mûsorprofilú-hangzásvilágú kereskedelmi helyi rádióktól veszik el a reklámozókat. A kisközösségi engedéllyel mûködõ rádiók többsége azonban rendkívül változatos tartalmú-formátumú mûsorválasztékával jelentetné az ellensúlyt a homogenizálódó kereskedelmi arculatokkal szemben. A fõ probléma tartalmilag az, hogy a szabadidõben dolgozó „amatõr”önkéntesekkel nehéz a professzionális körülmények között fõállásban dolgozó rádiósok által készített mûsorokkal versenyképes adásfolyamot teremteni. A kisközösségi rádiók másik problémája, hogy a kb. 1 km-ben korlátozott vételkörzet inkább folyamatos konfliktushelyzetet teremt, ahelyett hogy motiválná az önkénteseket („még a szomszéd sarkon sem lehet fogni, minek csináljam ingyen”) (Benedek et al. 2007). Mindazonáltal figyelemreméltó, hogy az elsõ adások 2004-es indulása óta (2010-ig) kb. 70 ilyen rádió indult országszerte. A közösségi rádiók összetartását jelzi, hogy ideiglenes frekvencián, Közös Hullámhossz néven évente egy hetes közös mûsorral jelentkeznek a Mûvészetek Völgye fesztiválról.
Egyes kisebb közösségeknek szóló rádiók azonban nem közösségi engedéllyel, hanem kereskedelmi jelleggel sugároznak, mint pl. a budapesti cigányságnak szóló Rádió C, mely az egyetlen roma népességnek szóló populáriszene-orientált – szórakoztató (azaz nem közszolgálati-szociális témákat boncolgató) rádiós felület volt az országban, ahol romák – a legnagyobb lélekszámú magyarországi nemzetiség - az egész országban elszórva élnek. A Magyarországon élõ külföldiek, külföldi turisták, magyar nyelvet nem beszélõk számára jelenleg sem a közszolgálati rádió, sem más rádió nem szolgáltat mûsort.
Érdekes módon Magyarországon nem alakult ki olyan rádió, mely a „tipikusan” magyar poluláris-népies zenei mûfajra, a magyarnótára vagy annak modern változatára, a mulatósra szakodosott volna (ilyenek a határon túli magyarság körében viszont vannak). A jazzrádió és a klasszikus zenei magánrádió megjelenése is viszonylag késõi fejlemény és marginális. A rádiók általános mainstream zenei kínálatában az angol nyelvû zene dominál, melyet a magyar nyelvû, de hasonló stílusú követ, a többi világnyelven csak akkor kerül be egy-egy felvétel, ha az nemzetközi sikerré az eredeti nyelven válik. Az utóbbi évek legnépszerûbb formátuma a gyors elektronikus tánczene illetve új fejlemény, hogy megjelentek világzenei felvételek is a repertoáron.
A Magyar Rádió válsága
A Magyar Rádió a rendszerváltozás évében nagy közbizalommal övezett társadalmi intézményként mûködött. Politikai-közéleti mûsoraiban (168 Óra, Gondolat-Jel, Vasárnapi Újság) az értelmiség élõben készítette elõ és vitatta meg a szocializmusból a kapitalizmusba vezetõ út várható lehetõségeit és napi állását. A 168 Óra olyan népszerû volt, hogy az adás utáni héten hetilap formátumban nyomtatásban is megjelentek beszélgetései (1989-).
A rendszerváltozás utáni években a jobboldali politikai nyomás és „házon belüli” ellentétek miatt 1991-ben kitört az ún. Médiaháború, mely végén több rádióst csoportosan elbocsátottak, majd az 1994-es kormányváltás után rehabilitáltak. (Agárdi 2004). 2001-ben Kondor Katalin elnöksége alatt a rádió egyértelmûen jobboldali hangvétel irányába tolódott el.
A kereskedelmi rádiók mellet azonban egyre hátrébb szorult népszerûsége. 1998-ban a Kossuth 40-50%-os hallgatói elérési értéke (reach) 2004-re 20% körüli lett, a Petõfi 20% körülrõl 10% körülire esett vissza, miközben a fiatalok (15-29) aránya hallgatói között 2 % körüli volt (a Bartók értelmiségi mûsorai megtartották 1%-os reach értéküket). A 2000-es évekre a Danubius Rádió – melyet valaha a Magyar Rádió alapított – már jócskán megelõzte hallgatottságával a közszolgálati csatornákat. (Agárdi 2004). A Magyar Rádiónak dolgozói létszámát is leépítette: a 90-es évek elején 2000, a 2000-es évek közepén már csak 1300, 2009-ben 992 dolgozója volt.
A Such-féle Magyar Rádió
2006-ban vezetõségváltás történt a Magyar Rádió élén, Such György került az elnöki székbe. Ekkorra a közszolgálati rádió már szinte teljesen a fiatalok ingerküszöbe alá került, akik fõleg a Sláger vagy Danubius Rádiót hallgatták. A Magyar Rádió ekkor még mindig a rendszerváltozás elõtti mûsorstruktúráját, pontosabban annak toldozott-foldozott frissítését vitte három országos és körzeti programjában. Az új vezetés teljesen átalakította a rádiót és alapvetõen egy teljesítményorientált rendszert vezetett be.
Mivel új frekvenciához nem juthatott (sem helyi, sem országos szinten), a programválaszték növelését megoldó DAB pedig a folyamatos tetszhalál állapotában volt/van, csak a meglévõ adásai átstrukturálásával lehetett új hallgatókat szereznie. Ehhez több radikális lépésre szánta el magát, mely több vonalon is társadalmi vitát váltott ki. Az adóprofilokat letisztította, ami azt jelenti, hogy míg addig mindhárom adóján sokféle mûsortípus volt megtalálható, most mindháromhoz egy központi formátumot rendelt hozzá és az abba nem illõ mûsorokat megszûntette. Ettõl kezdve a három programon futó mûsorokat nem egyeztették egymással, mint korábban. Az adók neveit is megváltoztatta, bevezetve a programok számmal való jelölését (MR1 stb.), de számítva a „népharagra”, a régi neveket is megtartotta (MR1-Kossuth). A múlttal való szakítás jelképeként minden adóján megszüntette az eddig aktívan használt szünetjeleket (az utolsók között Európában). A közéleti beszédmûsorokra szakosított MR1-Kossuth Rádióból kizárt minden zenei mûsort és zenei betétet. Megmaradtak a miseközvetítések és a hagyományos déli harangszó. Befejezték az ekkor már csak presztízse által életben tartott Szabó Család szappanoperát is, viszont az – immár ORTT-támogatásokból finanszírozott - rádiószínházi produkciók, melyek immár a kortárs színházi élettel párhuzamosan fejlõdõ hangzásvilágot képviselnek, mind nagyobb térhez jutnak a programokban. A hangjátékok visszhangja egyelõre nem hallható, azaz a sajtó egyelõre nem vett tudomást róla, de úgy tûnik, hogy ismét megerõsödik a dramatizált hangjáték mûfaja a rádióban.
Az új MR2-Petõfi Rádióban, mely addig a legváltozatosabb mûsorokat adta (vagyis mindent, ami nem fért bele a két másik adó profiljába), 2007-tõl kereskedelmi hangzásvilágú, automatikus adáslebonyolító által vezérelt 24 órás zenefolyamot sugárzó mûsor lett. A kereskedelmi rádiókkal annyiban nem akart versenyezni, hogy nem a legnépszerûbb slágerzenéket, hanem inkább az alternatív rockzenei stílusokat közvetíti, így is rendkívüli társadalmi felháborodást váltott ki több okból. Egyrészt sokak számára felháborító volt, hogy közpénzbõl egy pop, lounge, világzene, urban, alternatív rock zenei számokat vegyítõ programot tart fenn a rádió. 2008-ban ORTT-határozat mondta ki, hogy a Magyar Rádió MR2 adója nem tesz eleget a közszolgálati alapelveknek, így pl. a sokszínûség elvének és felszólította a Magyar Rádiót a jogsértés megszûntetésére. A Magyar Rádió vezetése fellebbezett ez ellen mondván, hogy a közszolgálati alapelveknek nem egy-egy kiragadott csatornának, hanem a Magyar Rádió egészének kell megfelelnie. 2009-ben a Fõvárosi Bíróság viszont hatályon kívül helyezte az ORTT határozatát. Az MR2 közben olyan plakátokon hirdette magát, melyek szövege erre a vitára reflektált: „A zene kultúra, a kultúra közszolgálat”. Az MR2 zenei stílusai valóban nem azonosak a mainstream zenei rádiók stílusával. A kérdésnek azonban csak az egyik fele volt csak az, hogy a zene kultúra-e. Amire valójában a sokszínûséget hiányoló ORTT-határozat utalt, az volt, hogy az új mûsorszerkezet bevezetésével megszûntek olyan évtizedek óta futó mûsorok, melyekhez hasonlót egyik másik rádió sem sugároz, és melyek vagy szubkulturális rétegek, vagy a fiatalok, vagy az idõsek számára szóltak. Így megszûntek a rockzenei mûsorok, a gyerekmûsorok, és a Petõfi Rádió addig leghallgatottabb mûsora, a déli magyarnóta (Jó ebédhez szól a nóta) is. Ennek korabeli népszerûségét szemlélteti, hogy (kis túlzással) bármelyik magyar faluban délben sétálva valamelyik ablakból biztos kihallatszott e mûsor hangja. A magyarnóta azonban az értelmiség körében lenézett, „ál-népi” mûfajnak is számít, ezért sokan üdvözölték a döntést. Természetes, hogy egy alternatív rockzenei formátumú rádió adását ez a mûsorszám nem szakíthatta meg. Az adás átkerült a vidéki körzeti rádiók mûsorába, amirõl azonban alig tudtak a korábbi hallgatók. Az idõsebb korosztály „kiengeszteléséül” (vagyis azért, mert a közszolgálati rádió kötelessége minden korosztályhoz szólni, különösen, ha más forrásból ilyen tartalomhoz azok nem juthatnak) a rádió 2009-ben elsõként elindított digitális tematikus csatornáját (MR7) a magyarnótának, operettnek és népzenének szenteli. (Más kérdés, hogy az autentikus népzene és az operett/nóta kedvelõi alapvetõen két elkülönülõ, egymással „szóba nem álló” réteget alkotnak.) Ma az MR7 mûsorát már a körzeti adók is átveszik a nap különbözõ szakában (pl. éjszaka). Ugyanez a válogatás 2012 óta már az éterben is fogható, Dankó Rádió néven. A magyarnóta rádió frekvenciáit egyrészt a megszüntetett körzeti stúdióktól, másrészt a gazdaságilag csõdbe vitt Neo FM-tõl vette el a médiahatóság.
A Petõfi Rádió változás elõtti és utáni hallgatói megoszlási görbéje. Jól látszik a "full service" mûsorrend adta, mûsoronként eltérõ közönség 2006-ban, majd az "újrapozícionált" Petõfi Rádió egységes (sávos) mûsorszerkezete, melynek hallgatóiból eltûnt az idõsebbek nagy része és új, fiatal hallgatók jelentek meg.
Az MR2 Petõfi alapvetõen sikertörténet, hiszen valóban sikerült a fiatal korosztály érdeklõdését felkeltenie és állandó hallgatókat szereznie közülük. Bár a Magyar Rádióban dolgozók megfogalmazásában az MR2 hallgatókból lesznek az MR1 és MR3 hallgatók késõbb, a három csatorna között nincs keresztpromóció, azaz az MR2-t hallgató fiatal ettõl még nem biztos, hogy tudja, hogy létezik a Magyar Rádiónak más adója is, és a MR2 adásai sem „készítik fel” arra, hogy a késõbbiekben politikai vagy komolyzenei adásokat hallgasson.
Az MR2 megjelenése a kereskedelmi zenei rádiók ellenszenvét is kiváltotta, mert tõlük veszi el a hallgatókat és ezzel együtt a reklámozókat is. A hazai hirdetési piacból amúgy is évek óta csak 5-6%-al részesül a rádiós szegmens, ezen a bevételen kell osztozni. Úgy érvelnek, hogy akár reklámozókat, akár a hallgatókat vonja el a közpénzbõl fenntartott Magyar Rádió tõlük, ez tisztességtelen piaci elõnyhöz juttatja õket. Egyelõre azonban nem változik sem a Rádió mûsorpolitikája, sem az a törvényi szabályozás, mely szerint a Magyar Rádió bevételeinek egy részét reklámokból is fedezheti.
A fentieken túl a rádió vezetése megszûntette az alig hallgatott idegen nyelvû és külföldre sugárzott magyar adásokat. A nemzetiségi adásokra egy külön egész nap sugárzó AM hálózatot jelöltek ki (MR4). A parlamenti adásokra nem jutván frekvencia azokat csak az interneten és mûholdon továbbítják.
Gazdaságilag a Magyar Rádió 2010-ben nyereséges volt (Rangos 2010).
A kormányváltás és következményei
2009-ben kormányváltás történt Magyarországon, amivel a kormányra kerülõ párt olyan többséget tudhat magáénak, mellyel a médiatörvényt is egymaga módosíthatja. Eddig ez csak többpárti konszenzussal lett volna lehetséges (a képviselõk 2/3-ának egyetértése szükséges módosításához) és e konszenzus hiánya miatt nem történt meg, így még 2010-ben is hatályban van az az 1996-os médiatörvény, mely a digitális szolgáltatásokat és platformokat egyáltalán nem tárgyalja. A közszolgálati rádió függetlensége többször is megkérdõjelezõdött. 2002-ben a kormány eltörölte az elõfizetési díjat, és ettõl kezdve a kormány közvetlenül juttat támogatást a rádiónak. Az e sorok írásakor készülõ új médiatörvény szerint a rádiót irányító kuratórium összetétele lehet olyan, mely a kormánypártot meghatározó pozícióba helyezheti.
2009-ben a külföldi tulajdonban lévõ országos kereskedelmi rádiók engedélye lejárt, az e hálózatokra kiírt pályázatokat pedig két új rádió nyerte el (Class és Neo FM), melyek tulajdonosi körei „kiegyensúlyozottan” a két nagy politikai párt érdekköreibõl kerültek ki. Az ORTT-n belül is ellentéteket szülõ döntést nagy vita követte. Egyrészt a hallgatóság látványos akciókkal búcsúzott el „szeretett” csatornáitól és mûsorvezetõitõl (akik pár hónap múlva rendre az azonos frekvenciákon meginduló „új” rádiókon voltak hallgatóak), másrészt a döntés jogtisztaságáról is sokakban kétségek voltak. A megindított perek végén, 2010-ben a bíróság ugyan megállapította, hogy az ORTT-nek ki kellett volna zárnia a nyertes pályázókat, mint ahogy több másikat is kizárt, de a döntést nem semmisítette meg, azaz a bíróság kimondta, az új rádiótulajdonosok jogszerûtlenül jutottak a frekvenciákhoz, de folytathatják a mûködést.
2012 végén csõdeljárással megszûnt a Neo FM, többek között azért, mert nem kapott állami reklámmegrendeléseket. Az NMHH nem írt ki az országos frekvenciakészletre új pályázatot, ehelyett államosította az addig magánkézben levõ rádiózásra fenntartott frekvenciákat: azok a Kossuth és az újonnan induló Dankó rádióhoz kerültek. A Fideszes kötõdésû Class FM így konkurens nélkül maradt.
Országos rádiók napi elérése (reach) 2002-2014. Jól látható a Neo FM megszûnésével a Class FM elõnybe kerülése, mellyel minden korábbinál nagyobb dominanciájú rádió lett az országos rádiós piacon.
2006-ra a frekvenciagazdálkodás a jövõre nézve összesen 5 országos fedésû DAB multiplex frekvenciát lobbizott ki a különféle rádiótávközlési értekezleteken: hármat a VHF, kettõt az L sávban (Hargitai et al. 2006). Ezek teljes kihasználása, különösen DAB+ rendszerben, gyakorlatilag megoldaná a frekvenciaszûkösség problémáját.
A kormány 2007-ben tette közzé a digitális átállásról szóló törvényt (2007/LXXIV. tv). Bár már 1995 óta, hivatalos megjelölése szerint „kísérleti jelleggel” folytak DAB adáskísérletek (a közszolgálati rádió mûsorainak közvetítése), vevõkészülékek, promóció és exkluzív DAB adások híján a közönség nem is tudott ezen platform létérõl (Digitális Rádió Kör 2005). A Magyar Rádió Classic+ néven évekig csak itt fogható klasszikus zenei adásfolyamot üzemeltetett, de az érdeklõdés teljes hiánya miatt ezt a kísérletet abbahagyták. Miközben a DVB-T-re átállás teljes erõvel halad, a DAB beindítása teljes kudarcknak tekinthetõ. Az országos DAB multiplex kiépítésére – DAB+ formátumban - pályázatot írtak ki 2008-ban, melyet a Magyar Rádió és az Antenna Hungária – a legnagyobb, rádióadóhálózatokat üzemeltetõ cég - is megpályázott, és végül az AH nyert el. Az ekkor már 13 éves kísérleti adás után a „normál üzem” 2009-ben elindult, de a közönség teljes érdektelenségétõl kísérve, ami részben annak is betudható, hogy az adások jó része amúgy is fogható FM-en, a boltokban nem jelentek meg DAB vevõkészülékek vagy csak néhány, nagyon drága darab, melyekbõl legfeljebb néhány száz fogyott el, és a vételkörzet is korlátozott méretû. A mûsorkínálat a közszolgálati és a nagyobb közmûsorszolgáltató (általában: beszédmûsorokat sugárzó) rádiókat foglalja magába, de egyelõre (2010 végéig) még a Magyar Rádió sem kötött velük szerzõdést, mert szerintük a pályázat megszövegezése elfogadhatatlan. A Magyar Rádió új, MR7 nevû programját sem DAB-on, hanem az interneten és körzeti (AM/FM) hálózatán sugározza, azaz úgy tûnik, semmiféle késztetés nincs arra, hogy bárki is DAB-vevõkészüléket vásároljon.
A sikertelenség miatt az ügyletben részt vevõ felek – a Magyar Rádió, az AH és az NHH – egymást kritizálják, de a patthelyzet ettõl nem oldódik fel. Az NHH álláspontja mindenesetre az, hogy inkább a digitális televíziózásra koncentrál (Koi 2010).
A többszöri tulajdonosváltáson átesett Antenna Hungária digitális rádiós politikája leginkább a kivárási taktikára épít, bár történtek 2008-ban középhullámú DRM kísérletek is, egyelõre semmilyen konkrét vagy reális terv vagy stratégia nincs a digitális földfelszíni adások sorsáról.
A digitalizálásnak természetesen csak egy állomása a mûsorterjesztés digitalizálása. A rádiókat – elsõsorban az analóg világból nagy tehetetlenségi erõvel érkezõ Magyar Rádiót – is digitalizálni kellett. Ebbe beleértendõ a stúdiótechnika digitalizálása, a papír alapú adáslebonyolítás helyett számítógépes rendszerre áttérés vagy az archívum digitalizálása. Mindezek nem mentek zökkenõmentesen; pl. a hírolvasók nem fogadták lelkesen, amikor az addigi papírról való felolvasást felváltotta a képernyõrõl olvasás. Az archívumban új koncepcióként jelent meg az egyes kiemelt mûsorok helyett a napi adásfolyam egészének archiválása (CD-lemezeken); a korábbi, szalagra rögzített adások digitalizálása (az ismétlésként mûsorba kerülések apropóján), a rádió zenei gyûjteményének digitalizálása stb., mely folyamat ma is tart.
Az interneten már viszonylag korán megindul az egyes rádiók adásának streamelése. A kezdeti években mindez szabályozatlanul történhetett, de 2000-ben a szerzõi jogi díjakat beszedõ hatóságok már részletesen szabályozták a költségeket. Ezek a sugárzó rádióknak viszonylag könnyen megfizethetõek, az éterbe nem sugárzók számára is legalábbis egyértelmûen szabályozott körülményeket adnak. A 2004-ben a legnagyobb hazai online tartalomszolgáltató többcsatornás, interaktívan összeállítható mûsorú online rádiót hozott létre (Origo > Play néven), de a szolgáltatás hamarosan T-Online Rádió néven elõfizetésessé változott. Ilyen jellegû többcsatornás reklámmentes hangzótartalmat ma szintén elõfizetési díjért a mûholdas és kábeltévészolgáltatók kínálnak televíziós felületeiken.
A Magyar Rádió a 2000-es évek közepén fél évre visszamenõen kínálta letöltésre összes kisugárzott mûsorát idõrendi bontásban, közepesen rossz hangminõségben, amely valószínûleg egyedülálló szolgáltatás volt, de szerzõi jogilag problematikus. 2010-ben szintén minden programjuk elérhetõ, de csak lekérésre (on demand) és csak 1-2 hétre visszamenõen. A Magyar Rádió koncepciójának része, hogy már nem csak hangzó tartalomszolgáltató, hanem honlapján szöveges és képi információkat is szolgáltat, hírportál szerepet is betöltve.
Bár indultak magyarországi podcastok is, azaz rendszeresen frissített magazinszerû mp3 tartalmak, ezek egy része idegen nyelvû, többsége rendszertelen vagy tartalmilag kevéssé élvezhetõ minõségû.
Az InfoRádió hírei meghallgathatóak mobiltelefonon és mobil app segítségével is, a Magyar Rádió 2010-ben aktívan használta a Facebookot és a Twittert, de a legtöbb rádióra ez nem jellemzõ. A magyarországi rádiók tartalma alapvetõen az FM sávban jut el a hallgatókhoz.
Az online rádiós piacon azonos eséllyel indulnak az országos, helyi és frekvencia nélküli rádiók. Ebben a listában a Magyar Rádió adásai együttesen is csak a 10. helyen szerepelnek, azaz a besugárzási körzet nagysága a statisztikákban torzítja az állomások "népszerûségérõl" alkotott képet, más szóval nem biztos, hogy a frekvenciapályázatokon nyertes rádiókat hallgatnák a hallgatók, ha volna lehetõségük a "teljes" kínálatot elérni.
A piacvezetõ Class FM online hallgatottsági görbéje. A lefutás az általános rádióhallgatási szokások napi menetét mutatja, azaz a rádióban nincs olyan mûsor, vagy mûsorvezetõ, aminek/akinek a kedvéért külön odakapcsolnának a hallgatók. Ez a modern formátumrádiózás jellemzõje.
A rádiós tájkép 2010-ben – áttekintés
A rádiós szféra Magyarországon 2010-ben három pillérû: közszolgálati, kereskedelmi és közösségi (nonprofit) rádiók alkotják.
A jelenlegi médiarendszer jogilag a következõ kategóriákat ismeri: kereskedelmi, közmûsorszolgáltató (többségében közszolgálati mûsorszámokat sugárzó), nem nyereségérdekelt ill. közszolgálati (csak a Magyar Rádió). A „közösségi” vagy „kisközösségi” rádiók nem nyereségérdekeltként vagy közmûsorszolgáltatóként mûködnek.
Vételkörzet nagysága szerint (a médiatörvény szerint): országos (ha az ország lakosságának a felénél több él a vételkörzetben), körzeti (az országos és a helyi kategória között), helyi (ha a vételkörzetben 100 ezernél - városban 500 ezernél – kevesebben élnek). A médiatörvény nem definiálja, de az ORTT a gyakorlatban a kisközösségi rádiók vételkörzetét egységesen 6000 fõs / 1 km-es sugarúra alakította ki.
Öt országos FM hálózat mûködik: a közszolgálati Magyar Rádió három mûsora (MR1: közéleti, MR2: alternatív pop-rockzenei, MR3: klasszikus zenei), és két országos kereskedelmi zenei szakosodású magánrádió. Középhullámon mûködik a Magyar Katolikus Rádió hálózata és a Magyar Rádió nemzetiségi mûsorainak hálózata (MR4). A Magyar Rádió körzeti mûsorait sugárzó adók (MR6) vegyesen AM/FM sávban találhatóak, részben átvéve a központi ill. az MR7 nevû népi-népzenei mûsort.
A kisebb magánrádiók között találunk „majdnem-országos” hálózatokat, regionális hálózatokat és helyi (általános tematikájú kisvárosi és szakosodott fõvárosi) rádiókat, összesen kb. 150 helyi rádiót, melyek fõ része kereskedelmi rádió, kisebb része „közmûsorszolgáltató” vagy nem nyereségérdekelt rádió, ilyenek pl. a vallási állomások.
A médiarendszer harmadik pillérét jelentõ közösségi rádiós szférában nagyobb teljesítménnyel csak két budapesti közösségi rádió sugároz, a többi kb. 70 állomás kisközösségi rádióként üzemel, szerte az országban.
A kereskedelmi rádiók érdekvédelmi szervezeteként mûködik a Helyi Rádiók Országos Egyesülete, a közösségi rádióké a Szabad Rádiók Magyarországi Szervezete.
2010-ig az NHH [Nemzeti Hírközlési Hatóság] által mûszakilag koordinált frekvenciákra az ORTT [Országos Rádió és Televízió Testület ] írt ki pályázatot, azaz õk döntöttek a mûsorszolgáltatási jogosultság megítélésérõl. 2010 végén a kormányváltás következtében változott a rendszer: az ORTT Médiatanács néven az NHH-t is magába foglaló Nemzeti Média- és Hírközlési Hatóság részeként mûködik tovább. A mûsorszolgáltatási jogosultságok pályázatainak nyerteseivel hét éves idõtartamra kötnek szerzõdést, melynek lejártakor azokat újra megpályáztatják. A pályázatok bírálatakor elõnyben részesítik azokat a pályázókat, melyek minél több közszolgálati mûsorszámot és magyar zenét sugároznak, amit a pályázók sokszor ki is használnak, s késõbb elõfordul, hogy nem tudják/akarják e vállalásokat teljesíteni.
A kisközösségi rádiók esetében bármely földrajzi helyre lehet pályázatot benyújtani, ahol, ha tartalmi kifogás nem merül fel, az NHH keres frekvenciát díjmentesen.
Az ORTT Mûsorszolgáltatási Alap évente pályázatot ír ki a rádiók különféle tematika szerinti támogatására (nonprofit rádióknál a fenntartási költségek fedezésére – beleértve a jogdíjakat –, valamint mûszaki eszközök beszerzésére, helyi és körzeti rádiók számára hírmûsorok támogatására, illetve kizárólag az országos rádiók számára hangjátékok támogatására).
Ha a hallgatók egy mûsort nem tartanak kiegyensúlyozottnak, az ORTT Panaszbizottsághoz fordulhatnak. A 12 ill. 16 éven felülieknek szóló mûsorszámokra a televízióhoz hasonlóan rádióban is a mûsor elõtt fel kell hívni a hallgatók figyelmét (erre a gyakorlatban leginkább a kortárs hangjátékok bemutatása elõtt kerül sor).
A rádiós tájkép változásai 2010-2014 között
A Fidesz-KDNP 2010-es kormányra kerülése után a teljes magyarországi média szerkezetét átalakította, végletesen centralizálva azt. Kétharmados többségével élve 2010. végén új médiatörvényt hozott létre (A médiaszolgáltatásokról és a tömegkommunikációról szóló 2010. évi CLXXXV. törvény, a továbbiakban: Mtv.), mely 1996 óta a pártok közötti konszenzus hiánya miatt váratott magára. 2011-ben egy szervezetbe (MTVA) vonta össze a közszolgálati rádiót (MR), televíziót (MTV, Duna TV) és országos hírügynökséget (MTI). Egyidejûleg ezek a korábban független tartalomszolgáltatók a kormány szócsövévé váltak. Hasonlóképp az NMHH-ban egyesítette a média- és távközlési ügyeket kezelõ hatóságokat (korábban: ORTT ill. HÍF/NHH). A közmédia körzeti adásait, stúdióit Európában egyedülálló módon nem erõsítette, hanem megszüntette. Bár megtartotta az 1991 óta létezõ közösségi és 2002 óta létezõ kisközösségi (kis teljesítményû) rádiós szektort, sõt, a médiatörvényben nevesítette is ezeket, a „közösségi” jelleget teljesen félreértve, azt a szektor eredeti céljától teljesen eltérõ tartalommal ruházta fel, ezzel eltorzítva a médiapiacnak ezt a szegmensét. Egyrészt tisztán kereskedelmi rádiókkal tölti meg az adminisztráció számára „közösségiként” kezelt – ingyenesen használható - frekvenciákat, éles versenyt teremtve az önkéntesek mûködtette közösségi (szabad) és a kereskedelmi rádiók között, másrészt adminisztratív eszközökkel sorban hallgattatja el a még független, kisteljesítményû frekvenciákon a helyi közösségek hangját.
Közösségi rádiók száma Magyarországon 1996-2014. A korábbi rendszer szerint nem nyereségérdekelt vagy közmûsorszolgáltató rádiók kategóriába estek a közösségi rádiók. A most létrehozott rendszerben a „közösségi” jogi kategóriába már tisztán kereskedelmi, nem civil rádiók is beleesnek, (pl. gyakorlatilag minden prózai mûsort sugárzó rádiók közösséginek számít) így akár úgy is tûnhet, hogy a közösségi rádiók nettó száma rohamosan emelkedett, szinte a világ, de mindenképp Európa legjobb arányára (sárga vonal). A külföld ezt az arányt érzékeli az állami statisztikákból. Ha azonban a valódi, nem de jure „szabad rádiókat” nézzük, akkor a lila vonalon haladva eljutunk a még életéért küzdõ 2 db szabad rádióhoz: a Civil és Tilos Rádiókhoz, miközben az 1 km-es körben fogható kisközösségi rádiók száma közel harmadára zsugorodott. A Fidesz volt hatalmon 1998-2002 között és 2010 óta, 1994-1998 és 2002-2010 között baloldali kormányzat volt.
Helyi és körzeti közösségi rádiós engedéllyel rendelkezõ rádiók típus szerint megoszlása (adóállomások/frekvenciák száma) (2014. nov. 28-i állapot szerint). Vallásinak számítottuk a Europa, Szenti István, Magyar Katolikus, Mária Rádiókat, jobboldalinak a Lánchíd, baloldalinak a Klubrádiót. Szabad rádió a Tilos és a Civil Rádiók (a Szabad Rádiók Magyarországi Szervezetének tagjai). Nemzetiségi a Radio Monoster (szlovén nemzetiségi). Tematikus rádiók a Gazdasági (üzleti hírrádió), az Inforádió (hírrádió), a Jazzy és a Klasszik Rádiók (zenei formátumrádiók), valamennyi Budapesten sugároz.
Új zenei kvóták: világviszonylatban is kiemelkedõ, alapesetben (pl. országos online rádió) 35%-os (Mtv. 21. § (1)), közösségieknél 50%-os (66. § (4)h) a magyar zenei játszási lista kvóta-kötelezettsége, a rádió jellegétõl függetlenül, miközben (az államnak fizetõ) helyi kereskedelmi rádióknak semmiféle zenei kvótájuk nincs (Mtv. 22. § (1)d).
A Klub-szabály: A frekvenciapályázatoknak részletes, nem javítható formai követelményeknek kell megfelelniük. A követelmények közül csak egy az ún „Klub-szabály”, melyet az ellenzéki Klubrádió pályázataival szemben alkalmaztak elõször 2010-12-ben. A Klubrádiót még az ORTT nyilvánította egy frekvenciapályázat nyertesévé, de már a választás után kellett volna megkötni a szerzõdést. Az új hatóság (NMHH) ezt mondvacsinált ügyekre hivatkozva nem tette meg, az ügy bíróság elé került, ahol a bíróság úgy döntött, hogy a Klubrádió nem felelt meg a formai követelménynek, mert a hátoldalakat, melyek szintén oldalak, nem számozta és írta alá. A pályázati kiírásban ugyanis az szerepelt, hogy a pályázónak a pályázati ajánlat minden oldalát alá kell írni és „folyamatos oldalszámozással kell ellátni”. Késõbb a bíróság jogszerûtlennek ítélte az üres oldalak aláíratását, így a hatóság ezután már csak az áthúzás formai követelményét tartotta meg, amit immár a pályázati kiírásokba is elõre-utólag beépítettek. Az áthúzott üres oldalakat be is kell szkennelni.
Irodalom ehhez a fejezethez
Agárdi Péter 2004: A Magyar Rádió utolsó 15 éve. Médiakutató, 2004. õsz.
Benedek Gergõ, Gosztonyi Gergely, Hargitai Henrik 2007: Kisközösségi rádiózás Magyarországon: az elsõ 3 év. Civil Szemle. 2007/3-4 pp 123-144
Debreczeni kulturha László 2007. szeptember 17:A Tilos Rádió története. Part magazin (online). http://www.partmagazin.hu/index.php/urban-mainmenu-28/504-a-tilos-rrtte
Digitális Rádió Kör 2005: A földfelszíni digitális rádió mûsorszórás (T-DAB) bevezetése Magyarországon. ISBN 963 8000 65 8
Hargitai Henrik – Tímári Sándor – Sütõ László – Bálint Irén – Balla Éva – Biró József – Szombathy Csaba 2006: Digitális földfelszíni rádió-mûsorszórás: a T-DAB bevezetése és a digitalizáció hatása a hangzótartalom-szolgáltatásra. Médiakutató, 2006 tél.
Koi András: Digitális rádió: vége a dalnak? HWSW, http://www.hwsw.hu/dab-digitalis-atallas-radio-antenna-hungaria-nemzeti-hirkozlesi-hatosag.htm (online)
Rangos Katalin 2010: Beszámoló a Magyar Köztársaság Országgyûlése számára. http://www.mrka.hu/index.php?act=64&id=1088
Tüske Ferenc 200: Hullámtér , avagy a magyar kereskedelmi rádiózás kialakulásának története. Puskás Hírmondó, Online (http://www.visszaaradiohoz.hu/0009/hullam1.html)
Voloncs Laura 2009: „Rólunk szól”- A Szabó család mint a kádári Magyarország kordokumentuma. ELTE BTK. 79 p.
<< Digitális rádiózás Szöveggyûjtemény: Hullámtér >>

References: Bíróság 
 bíróság 
 bíróság 
 bíróság 
 bíróság 
 bíróság